Shërbimi Korrektues i Kosovës

Shërbimi Korrektues i Kosovës është themeluar menjëherë pas luftës, më 5 nëntor 1999 fillimisht me hapjen e Qendrës së Paraburgimit në Prizren. Ky institucion; në bashkëpunim me të gjithë partnerët e drejtësisë  dhe në përshtatshmëri të vazhdueshme me ligjet në Kosovë synon të korrektojë dhe risocializojë  të burgosurit duke respektuar të drejtat e tyre fundamentale pa marrë parasysh racën, gjuhën dhe religjionin si dhe siguron një ambient të sigurt për stafin, të burgosurit dhe shoqërinë.

 Historiku 
Shërbimi Korrektues i Kosovës ka filluar punën më 28  nëntor të vitit 1999, fillimisht me hapjen e Qendrës së parë të Paraburgimit në Prizren për të vazhduar pastaj me hapjen e qendrave tjera korrektuese nëpër qendrat më të mëdha të vendit.

SHKK ka trashëguar  një gjendje të infrastrukturës jofunksionale, mirëpo me punë, përkushtim dhe përkrahje është vu në funksion të plotë sistemi i ekzekutimit të dënimeve dhe masës se paraburgimit, ku janë arritur përparime të dukshme si në infrastrukturë ashtu edhe në ngritjen e nivelit të cilësisë së punës.

Në prill të vitit 2000  është rekrutuar dhe trajnuar  gjenerata  parë prej 60 oficerëve korrektues, të cilët me sukses përfunduan trajnimin dhe pastaj filluan punën  në Qendrën e Paraburgimit në Prizren.  Që nga ajo kohë, Shërbimi Korrektuese i Kosovës në radhët e veta numëron 1386 staf të uniformuar dhe 283 staf civil, profesional dhe mbështetës, të trajnuar dhe përkushtuar për përmbushjen e misionit të SHKK-së.

Shërbimi i ri korrektues, është  krijuar në bazat e një shërbimi  demokratik dhe profesional. Një shërbim i hapur dhe i barabartë për të gjithë të interesuarit që dëshirojnë të bëhen pjesëtarë të këtij shërbimi.

Të gjithë pjesëtarët e Shërbimit Korrektues  të Kosovës janë të përkushtuar në shërbimin e tyre, duke u mbështetur në: Vizionin, Misionin dhe Vlerat e këtij Shërbimi.

Shërbimi Korrektues i Kosovës  që nga themelimi i saj është pjesë e zhvillimeve të përgjithshme të rrethanave në Kosovën e pasluftës e cila ka kaluar nëpër sfida dhe vështirësi të ndryshme gjatë gjithë fazës së tranzicionit  e deri në fazën  pas shpalljes së pavarësisë.  Megjithatë, ne kemi arritur progres të dukshëm në përmbushjen e misionit, fillimisht me ndihmën e donatorëve, si dhe me punën e tërë stafit, në të gjitha nivelet u krijuan kushtet më elementare, dhe deri në vitin 2001, viti i cili shënoi fillimin e funksionimit të mirëfilltë në tërë territorin e Republikës së Kosovës. 

 Qendrat korrektuese 
Shërbimi Korrektues vepron dhe ka nën administrim institucionet, si: 

 Qendrën Korrektuese  Dubravë; 
 Qendrën Korrektuese Smrekonicë;
 Qendrën Korrektuese Lipjan;
 Qendrën Edukativo -Korrektuese Lipjan;
 Qendrën e Paraburgimit Lipjan;
 Qendrën e Paraburgimit Prizren;
 Qendrën e Paraburgimit Prishtinë;
 Qendrën e Paraburgimit Gjilan;
 Qendrën e Paraburgimit Pejë;
 Qendrën e Paraburgimit Mitrovicë;
 Burgu i Sigurisë së Lartë.

 Lidhje të jashtme 
 https://shkk.rks-gov.net/home 
Kategoria:Shërbimi Korrektues i Kosovës
Kategoria:Institucione në Kosovë
Kategoria:Zbatimi i ligjit në Kosovë